Anyai ágról magyar származású. Junior korában párosban három Grand Slam-tenisztornát nyert meg: 2000-ben a US Opent, 2001-ben Wimbledont, 2002-ben az Australian Opent. 2001–2012 közötti pályafutása során egyéniben négy, párosban tizenhét WTA-tornát nyert. Legnagyobb sikerét 2011-ben érte el, amikor Flavia Pennettával az oldalán megnyerte a párost az Australian Openen. Egyéniben az első WTA-győzelmét Budapest Grand Prix-n szerezte 2007-ben. A világranglistán egyéniben a legjobb helyezése a huszonhatodik volt. Párosban összesen 24 hétig világelsőnek mondhatta magát, amit főleg a Flavia Pennettával elért sikereknek köszönhet, közösen tizenegy WTA-címet gyűjtöttek össze. 2012-ben honfitársa, Paola Suárez volt a páros partnere, akivel a londoni olimpián az éremszerzés volt a céljuk, végül azonban az első fordulóban kiestek. 2000–2009 között szerepelt Argentína Fed-kupa-válogatottjában.